CELEX: 52011PC0545
Language: fi
Date: 2011-09-13
Title: Ehdotus NEUVOSTON PÄÄTÖS muutoksista neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätökseen Euroopan yhteisön ja sen jäsenvaltioiden sekä Venäjän federaation välisen kirjeenvaihtona tehdyn, Siperian ylittävien lentoreittien käyttöön tällä hetkellä sovellettavan järjestelmän nykyaikaistamiseksi sovittuja periaatteita koskevan sopimuksen allekirjoittamisesta ja väliaikaisesta soveltamisesta sekä jäsenvaltioiden toimesta perustettavasta tasoitusmekanismista

|

52011PC0545

/* KOM/2011/0545 lopullinen - 2011/0236 (NLE) */  Ehdotus NEUVOSTON PÄÄTÖS muutoksista neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätökseen Euroopan yhteisön ja sen jäsenvaltioiden sekä Venäjän federaation välisen kirjeenvaihtona tehdyn, Siperian ylittävien lentoreittien käyttöön tällä hetkellä sovellettavan järjestelmän nykyaikaistamiseksi sovittuja periaatteita koskevan sopimuksen allekirjoittamisesta ja väliaikaisesta soveltamisesta sekä jäsenvaltioiden toimesta perustettavasta tasoitusmekanismista  

	PERUSTELUTEHDOTUKSEN TAUSTA |Ehdotuksen perusteet ja tavoitteet Komission varapuheenjohtaja Jacques Barrot ja Venäjän federaation liikenneministeri Igor Levitin parafoivat 24. marraskuuta 2006 sopimuksen sovituista periaatteista Siperian ylittävien lentoreittien käyttöön tällä hetkellä sovellettavan järjestelmän nykyaikaistamiseksi. Neuvosto vahvisti tämän sopimuksen virallisesti 7. toukokuuta 2007 ja hyväksyi sen allekirjoittamisen kirjeenvaihtona (neuvoston päätös CS/2007/08202). Aiemmasta sitoumuksestaan huolimatta Venäjän federaatio ei kuitenkaan ole vielä allekirjoittanut sopimusta. Komissio on toistuvasti käsitellyt tätä asiaa Venäjän federaation kanssa viime vuosina, ja nyt on sovittu, että sopimus allekirjoitetaan virallisesti lähikuukausina. Huomattavien viivästysten takia kaksi vuoden 2006 sopimuksen täytäntöönpanopäivämäärää ovat jo menneet. Tilanteen korjaamiseksi komissio on ehdottanut Venäjän federaatiolle, että päivämääriä mukautetaan ennen kuin sopimus lopullisesti allekirjoitetaan. Muilta osin sopimukseen ei tehdä muutoksia. |Yleinen tausta Sopimus allekirjoitetaan joka tapauksessa ennen Venäjän liittymistä WTO:hon. Tarkemmin sanottuna sopimus allekirjoitetaan viimeistään sitten, kun Venäjän WTO:hon liittymistä käsittelevän työryhmän raportin tekninen työ on saatu päätökseen, ja ennen kuin WTO:n yleisneuvosto tekee päätöksen Venäjän jäsenyydestä. |Ehdotuksen alalla voimassa olevat aiemmat säännökset Neuvoston päätöksen CS/2007/08202 säännökset. |Johdonmukaisuus suhteessa unionin muuhun politiikkaan ja muihin tavoitteisiin Sopimus tuo ratkaisun kysymykseen Siperian ylilentoihin liittyvistä maksuista, joita Venäjän federaatio perii EU:n lentoliikenteen harjoittajilta Venäjän alueen ylilennoista ja jotka ovat edelleen suuri kompastuskivi EU:n ja Venäjän välisissä suhteissa. Maksut haittaavat EU:n ja Venäjän välistä kauppaa, ja kysymys on ratkaistava ennen Venäjän liittymistä WTO:hon. Sopimus vahvistaa liikenneyhteistyötä EU:n ja Venäjän yhteisen talousalueen puitteissa. |INTRESSITAHOJEN KUULEMINEN JA VAIKUTUSTEN ARVIOINTI |Intressitahojen kuuleminen |Kuulemismenettely, tärkeimmät kohderyhmät ja yleiskuvaus vastaajista Ehdotetut päivämäärien muutokset tuovat vain pieniä muutoksia eikä niillä ole mitään vaikutuksia alkuperäiseen neuvoston päätöksen sisältöön. Komissio on kuitenkin keskustellut asiasta sekä lentoliikennealan edustajien että jäsenvaltioiden kanssa. |Tiivistelmä vastauksista ja siitä, miten ne on otettu huomioon Lentoliikennealan ja jäsenvaltioiden edustajat ovat samaa mieltä komission ehdotuksesta. |Asiantuntijatiedon käyttö |Ulkopuolisten asiantuntijoiden käyttö ei ollut tarpeen. |Vaikutusten arviointi Sopimuksen allekirjoittaminen parantaa merkittävästi EU:n lentoliikenteen harjoittajien kilpailuasemaa EU:n ja Aasian välisillä lentoreiteillä, erityisesti Japaniin, Kiinaan, Hongkongiin ja Etelä-Koreaan suuntautuvilla reiteillä, koska maksuja vähennetään asteittain siirtymäkaudella ja ne lakkautetaan kokonaan vuodesta 2014 lähtien. Ilman tällaista sopimusta EU:n lentoliikenteen harjoittajien olisi edelleen maksettava oikeudesta lentää Venäjän federaation yli, mikä nostaisi lentoyhtiöiden kustannuksia ja alentaisi niiden kilpailukykyä. Ehdotetut päivämäärien muutokset ovat tarpeen, jotta sopimus voitaisiin allekirjoittaa. |EHDOTUKSEN OIKEUDELLISET NÄKÖKOHDAT |Ehdotetun toimen lyhyt kuvaus Jo menneet täytäntöönpanopäivämäärät korvataan ilmaisulla "Sovittujen periaatteiden allekirjoituspäivää seuraavan kuukauden ensimmäisestä päivästä alkaen". |Oikeusperusta EU:n toiminnasta tehdyn sopimuksen 100 artiklan 2 kohta yhdessä 218 artiklan 5 kohdan ensimmäisen alakohdan ensimmäisen virkkeen kanssa. |Toissijaisuusperiaate Ei sovelleta |Suhteellisuusperiaate Ei sovelleta |Sääntelytavan valinta |Ei ole muuta sääntelytapaa, jonka perusteella voitaisiin allekirjoittaa kansainvälinen sopimus ja soveltaa sitä väliaikaisesti. |TALOUSARVIOVAIKUTUKSET |Ehdotuksella ei ole vaikutuksia EU:n talousarvioon. |2011/0236 (NLE)EhdotusNEUVOSTON PÄÄTÖSmuutoksista neuvoston ja neuvostossa kokoontuneiden Euroopan unionin jäsenvaltioiden hallitusten edustajien päätökseen Euroopan yhteisön ja sen jäsenvaltioiden sekä Venäjän federaation välisen kirjeenvaihtona tehdyn, Siperian ylittävien lentoreittien käyttöön tällä hetkellä sovellettavan järjestelmän nykyaikaistamiseksi sovittuja periaatteita koskevan sopimuksen allekirjoittamisesta ja väliaikaisesta soveltamisesta sekä jäsenvaltioiden toimesta perustettavasta tasoitusmekanismistaEUROOPAN UNIONIN NEUVOSTO JA NEUVOSTOSSA KOKOONTUNEET EUROOPAN UNIONIN JÄSENVALTIOIDEN HALLITUSTEN EDUSTAJAT, jotkaottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan kanssa,ottavat huomioon komission ehdotuksen,sekä katsovat seuraavaa:1.  7. toukokuuta 2007 tehdyllä neuvoston päätöksellä CS/2007/08202, jäljempänä 'neuvoston päätös', neuvosto valtuutti sovittuja periaatteita Siperian ylittävien lentoreittien käyttöön tällä hetkellä sovellettavan järjestelmän nykyaikaistamiseksi koskevan sopimuksen, jäljempänä 'sopimus', allekirjoittamisen ja väliaikaisen soveltamisen Siperian ylilennoista perittäviä maksuja koskevan kysymyksen ratkaisemiseksi. Tämä tapahtuu kirjeenvaihdon muodossa.2.  Sopimuksen allekirjoittamisen ennakoimattomien viiveiden vuoksi komissio ja Venäjän federaatio ovat sopineet sopimuksen joidenkin täytäntöönpanopäivämäärien muuttamisesta ennen allekirjoittamista.OVAT PÄÄTTÄNEET SEURAAVAA:1 artiklaPoistetaan neuvoston päätöksen 3 artikla kokonaisuudessaan ja korvataan seuraavasti:”Unioni ja sen jäsenvaltiot soveltavat sopimusta väliaikaisesti sovellettavan kansallisen lainsäädännön mukaisesti sopimuksen allekirjoittamispäivästä alkaen sen voimaantuloon saakka. ”2 artiklaNeuvoston päätöksen liitteeseen 1 tehdään seuraavat muutokset:1. Poistetaan kokonaisuudessaan osan A toinen kohta (”Euroopan unionin ja sen jäsenvaltioiden kirje”) ja korvataan seuraavasti:"Minulla on kunnia ehdottaa, että tämä kirje ja sen liitteet, sen jälkeen, kun Te olette vahvistanut hyväksyvänne ne, muodostavat yhdessä Euroopan yhteisön ja sen jäsenvaltioiden sekä Venäjän federaation välisen kirjeenvaihtona tehdyn sopimuksen. Molemmat osapuolet soveltavat sopimusta väliaikaisesti sopimuksen allekirjoittamispäivästä alkaen, ja sopimus tulee voimaan 10 päivää sen jälkeen, kun on annettu viimeinen diplomaattisista nooteista, joissa osapuolet vahvistavat, että kaikki tämän sopimuksen voimaantulon edellyttämät menettelyt on saatettu päätökseen."Vastaavat muutokset tehdään myös osaan B (”Venäjän federaation kirje”).2. Korvataan kohdan A liitteen 1 (”sovitut periaatteet Siperian ylittävien lentoreittien käyttöön tällä hetkellä sovellettavan järjestelmän nykyaikaistamiseksi”) III artiklan 2 kohdan ensimmäisen virkkeen ilmaisu ”1 tammikuuta 2010 alkaen” ilmaisulla ”Sovittujen periaatteiden allekirjoituspäivää seuraavan kuukauden ensimmäisestä päivästä alkaen”.Tehty BrysselissäNeuvoston puolestaPuheenjohtaja